Решение на Общия съд от 25 септември 2018 г. — Португалия/Комисия
(Дело T-233/17)1
(ЕФГЗ и ЕЗФРСР – Разходи, изключени от финансиране – Разходи, направени от Португалия – Преки плащания – Програма POSEI – Надвишаване на таваните – Закъснения при плащане – Член 11, параграф 1, първа алинея от Регламент № 885/2006 – Двойна финансова корекция – Права на защита – Пропорционалност)
Език на производството: португалски
Страни
Жалбоподател: Португалска република (представители: L. Inez Fernandes, M. Figueiredo, J. Saraiva de Almeida и P. Estȇvão)
Ответник: Европейска комисия (представители: D. Triantafyllou, D. Bianchi и B. Rechena)
Предмет
Искане, основано на член 263 ДФЕС за отмяна на Решение за изпълнение C(2017) 766 окончателен на Комисията от 14 февруари 2017 г. за изключване от финансиране от страна на Европейския съюз на някои разходи, направени от държавите членки в рамките на Европейския фонд за гарантиране на земеделието (ЕФГЗ) и и на Европейския земеделски фонд за развитие на селските райони (ЕЗФРСР), в частта, изключваща от финансиране от страна на Съюза на някои разходи, декларирани от Португалската република в рамките на програма „POSEI – специфичен режим на снабдяване“ и на „Преки плащания за периода 2010 г.“
Диспозитив
Отхвърля жалбата.
Осъжда Португалската република да заплати съдебните разноски.
____________
1 ОВ C 213, 3.7.2017 г.